Magazín o knihách

Aupark: David Púchovský: Republika hoaxu
2024-12-03
3.12. 2024, 18:00, Panta Rhei, Einsteinova 16, Aupark, Bratislava

Beseda s Davidom Púchovským o jeho knihe Republika hoaxu
Tajné plány, chemtrails, pandémia, čipovanie a Nový Svetový Poriadok. Zdajú sa Vám tieto témy známe? Práve o nich je kniha Republika hoaxu, ktorú príde osobne predstaviť jej autor – bývalý príslušník Policajného zboru a dlhoročný bojovník proti dezinformáciám, David Púchovský.
Počas besedy sa podelí o svoje skúsenosti z prvej línie boja proti falošným správam, ktoré sa stali neoddeliteľnou súčasťou dnešnej slovenskej spoločnosti. Príďte si vypočuť o tom, ako sa Slovensko stalo krajinou hoaxov, prečo sa dezinformácie šíria a aké kroky môžeme podniknúť, aby sme ich eliminovali.

Goetheho inštitút: Dušan Mikušovič: Neprišli sme vraždiť
2024-12-02
02.12.2024, 18:00, Goetheho inštitút v Bratislave

Uvedenie novej true crime knihy Dušana Mikušoviča: Neprišli sme vraždiť
Pozývame vás na uvedenie novej knihy Dušana Mikušoviča Neprišli sme vraždiť, v ktorej sa dočítate o najkrvavejšej lúpeži v slovenských dejinách. Vykradnutie banky vo Veľkej Bytči z roku 1927 patrí medzi najtrúfalejšie zločiny posledného storočia. Banditi sa vybrali vylúpiť malú banku na Považí, no zločin neprebiehal podľa ich plánu.
Dušan Mikušovič historicky verne zmapoval neznámy prípad lúpeže, ktorý novinové články spred sto rokov označovali za filmový príbeh z divokého západu
Hostkou diskusie bude aj Alexandra Letková z Právnickej fakulty Univerzity Palackého v Olomouci. Moderuje Braňo Bezák.

Divadlo Astorka: Pavol Weiss: 2500 týždňov
2024-12-02
2.12.2024, 18:00, Divadlo Astorka, Bratislava

Krst novej knihy Pavla Weissa 2 500 týždňov – románu o tom, že dejiny sa opakujú a ľudstvo je stále nepoučiteľné.
Keď bol Viktor Baumann malý, neustále si niečo kreslil „namiesto toho, aby naháňal loptu alebo robil niečo poriadne.“ Jeho otca Jakuba Baumanna to štvalo, obával sa, že mu zo syna vyrastie maliar – zároveň si však uvedomoval, že v dobe, v ktorej žijú, je to vlastne jedno. Socializmus prekvapenia neprinášal, takže nech už jeho syn bude robiť čokoľvek, ak nespraví nejakú hlúposť, prežije rovnako fádny hoci zdanlivo spokojný život ako on a jeho žena.

LiteRača: Tamara Archlebová a Oľga Gyárfášová
2024-12-01
1.12.2024, 18:00, Víno Chvostek, Rača

LiteRača: Tamara Archlebová a Oľga Gyárfášová
Pozývame vás na poslednú tohtoročnú diskusiu zo série LiteRača.
LiteRača je séria diskusií s autormi a autorkami, ktorí žijú v Rači alebo sa ich tvorba s Račou spája. Na štvrtom podujatí tohto cyklu privítame dve hostky: sociologičku Oľgu Gyárfášovú a spisovateľku a prekladateľku Tamaru Archlebovú. Moderovať bude Tomáš Hučko.
Rozprávať sa budeme o novej knihe Oľgy Gyárfášovej Ako sme žili v rokoch normalizácie, v ktorej sa autorka rozprávala s desiatimi ženami, ktoré boli súčasťou alternatívneho opozičného spoločenstva v rokoch normalizácie v Bratislave, budeme hovoriť aj o disente v Rači. S Tamarou Archlebovou si pripomenieme aj dielo básnika Vladimíra Archleba, autora básnickej zbierky Račiansky výber.
Podujatie vzniká s podporu MČ Rača a je súčasťou projektu literarnyklub.sk na cestách.

Ivanka pri Dunaji: FRAKTÁLive: Slovenská literatúra v pohybe
2024-11-29
29.11.2024,17:00, Informačné centrum, Moyzesova ul. č. 38/A, Ivanka pri Dunaji

FRAKTÁLive v Ivanke Slovenská literatúra v pohybe
Fraktál, o. z. a Obecný úrad Ivanka pri Dunaji si Vás dovoľujú pozvať na podujatie FRAKTÁLive v Ivanke (5. ) : SLOVENSKÁ LITERATÚRA V POHYBE (7 rokov – 7 životov)
Kedy: 29. novembra 2024 o 17.00 hod. Kde: Informačné centrum v Ivanke pri Dunaji, Zo svoj ich diel nám budú čítať :
Stanislava CHROBÁKOVÁ REPAR ,Dušan TEPLAN, Ján JUHANIAK, Jitka ROŽŇOVÁ, Marián HATALA, Igor HOCHEL, Mila HAUGOVÁ, Martin VLADO, Elena HIDVÉGHYOVÁ-YUNG , Zuzana MOJŽIŠOVÁ, Daniela BOJNANSKÁ, Ivana KOMANICKÁ, a ďalší autori literárneho časopisu FRAKTÁL.
Po 7 rokoch vydávania štvrťročníka FRAKTÁL sa tak živým slovom rozlúčime s jeho zakladateľskou redakciou, podobou i koncepciou (a v závere sa tiež niečo dozvieme o jeho budúcom smerovaní).

Lamač: Literárny večer
2024-11-29
29.11.2024, 18:00, Miestna knižnica Lamač, Malokarpatské nám. 11, Bratislava

Druhý ročník Literárneho večera
Pozývame vás na druhý ročník Literárneho večera, ktorý sme tentokrát obohatili o zaujímavých hostí. Celý literárny večer sa bude konať v Miestnej knižnici Lamač.
Podujatie pre vás pripravil Čarodejník z krajiny, o.z. v spolupráci s Miestnou knižnicou Lamač. Podujatie je inšpirované Nocou literatúry.
Čítačky:
1) DETEKTÍVNA
2) PREZIDENTSKÁ, číta František Kovár
3) JUŽANSKÁ
4) GLOSÁTORSKÁ
5) STANDUPOVÁ, číta Michael Szatmary

Nová Cvernovka: Georgi Gospodinov: Úkryt času (diskusia)
2024-11-28
28.11.2024, 19:00, Nová Cvernovka, Račianska 78, Bratislava

Diskusia o románe bulharského spisovateľa Georgiho Gospodinova Úkryt času
V novembri sa stretneme na diskusii o románe bulharského spisovateľa Georgiho Gospodinova Úkryt času (v origináli Времеубежище: роман, vyd. Жанет 45, 2020; v slovenčine vyd. Odeon, 2024, preložil Igor Hochel; v češtine Časokryt, vyd. Argo, 2024, preložil David Bernstein). Román bol v roku 2023 ocenený Medzinárodnou Bookerovou cenou.

Klub Pod lampou: Samo Marec: Ako sa zbaviť zúfalstva zo Slovenska a poraziť Roberta Fica
2024-11-28
28.11.2024, 18.00, Klub Pod lampou, Palisády, Bratislava

Krst knihy Sama Mareca Ako sa zbaviť zúfalstva zo Slovenska a poraziť Roberta Fica

Podľa Ivana Korčoka je to „veľmi užitočná kniha pre všetkých, ktorí sa o našu politiku zaujímajú, sú z nej rozčúlení, rozčarovaní a osobitne pre tých, ktorí prepadajú frustrácii. Je veľmi sympatické ako vehementne a zároveň vecne Samo Marec protirečí tým, ktorí považujú Slovensko za stratený príbeh.“

Apponyiho palác: Ako píšu slovenské spisovateľky a feministky o násilí?
2024-11-28
28.11.2024, 17:30, Apponyiho palác, Múzeum mesta Bratislavy

Ako píšu slovenské spisovateľky a feministky o násilí? Čítajme Hanu, čítajme Janu
Počas svojho života Hana Gregorová odhodlane bojovala za rovnocenné postavenie žien v spoločnosti, za ich vzdelanie. Písala romány, cestopisy, knihy pre deti, pôsobila v redakciách a prekladala literatúru. Vo svojej tvorbe sa zasadzovala za rovnoprávnosť žien a stavala sa proti násiliu na nich.
MMB spolu s Koordinačno-metodickým centrom pre prevenciu násilia na ženách si v rámci novembrovej kampane Zastavme násilie na ženách 2024 pripravili čítačky ženských autoriek. V knižnici Gregorovcov priamo v priestoroch výstavy o Hane Gregorovej sa bude čítať z jej diela a z diel súčasnej spisovateľky Jany Juráňovej.

Michalovce: Andrej Bán: Ukrajinské leporelo
2024-11-28
28.11.2024 o 18.00 Michalovce, Zemplínske kultúrne centrum

Pozývame vás na stretnutie s autorom Andrejom Bánom ku knihe Ukrajinské leporelo
Nová fotografická kniha Andreja Bána o ľudských príbehoch, za ktoré sa oplatí bojovať
Fotograf a reportér Andrej Bán zaznamenal od februára 2022 množstvo momentov, ktoré sú, žiaľ, súčasťou prebiehajúceho konfliktu na Ukrajine. Teraz vychádza súborná publikácia s výberom fotografií a množstvom silných príbehov.
Ukrajinské leporelo je autentickým svedectvom o tom, čo sa v poslednom období deje na Ukrajine. Andrej Bán zachytil najmä — ale nielen — bojmi zasiahnuté oblasti tejto obrovskej krajiny. Ukrajina už roky musí hrdinsky čeliť agresii Putinovho Ruska, to však neznamená, že sa pestrý bežný život v krajine zastavil. Niektorí vzdorujú agresii aj tým, že naďalej žijú svoje každodenné životy: ženia sa a vydávajú, venujú sa deťom, zabávajú sa, opaľujú sa a kúpu v Čiernom mori.
Vojna sa dotýka všetkých aspektov ľudskej existencie a práve prostredníctvom objektívu Andreja Bána vidíme to, čo je podľa jeho slov „pod vojnovým zovretím živé: ľudské príbehy, za ktoré sa oplatí bojovať.“
Leporelo je skladačka fotografií zobrazujúcich najmä, ale nielen vojnové udalosti. Fotografie dopĺňa niekoľko reportážnych textov autora.

Kniha vyšla aj v anglickom jazyku ako Ukrainian Kaleidoscope

Martinus: Dominika Sakmárová: Biele mesto
2024-11-27
27.11.2024, 18:00, Martinus, Obchodná 26, Bratislava

Beseda s Dominikou Sakmárovou o jej knihe Biele mesto
Po „ázijských“ bestselleroch prichádza Dominika Sakmárová s novinkou, odohrávajúcou sa v srdci Spiša – v Spišskom Podhradí a okolitých obciach. V siedmich poviedkach sa prelína skutočná história s fantáziou a mágiou. Sú to pestré príbehy súčasníkov, v krvi ktorých koluje minulosť. Poviedkami sa vinie spišské i rusínske nárečie a útržky spišského folklóru.
Dominika Sakmárová pochádza zo Spišského Podhradia a rodiny jej predkov sú úzko prepletené s dejinami obcí v jeho okolí. Základom viacerých príbehov z knihy sú práve čriepky skutočných príbehov aj priamo z autorkinej rodiny.

Poprad: Andrej Bán: Ukrajinské leporelo
2024-11-27
27.11.2024 o 18:00 Poprad, Groteska Art Café

Pozývame vás na stretnutie s autorom Andrejom Bánom ku knihe Ukrajinské leporelo
Nová fotografická kniha Andreja Bána o ľudských príbehoch, za ktoré sa oplatí bojovať
Fotograf a reportér Andrej Bán zaznamenal od februára 2022 množstvo momentov, ktoré sú, žiaľ, súčasťou prebiehajúceho konfliktu na Ukrajine. Teraz vychádza súborná publikácia s výberom fotografií a množstvom silných príbehov.
Ukrajinské leporelo je autentickým svedectvom o tom, čo sa v poslednom období deje na Ukrajine. Andrej Bán zachytil najmä — ale nielen — bojmi zasiahnuté oblasti tejto obrovskej krajiny. Ukrajina už roky musí hrdinsky čeliť agresii Putinovho Ruska, to však neznamená, že sa pestrý bežný život v krajine zastavil. Niektorí vzdorujú agresii aj tým, že naďalej žijú svoje každodenné životy: ženia sa a vydávajú, venujú sa deťom, zabávajú sa, opaľujú sa a kúpu v Čiernom mori.
Vojna sa dotýka všetkých aspektov ľudskej existencie a práve prostredníctvom objektívu Andreja Bána vidíme to, čo je podľa jeho slov „pod vojnovým zovretím živé: ľudské príbehy, za ktoré sa oplatí bojovať.“
Leporelo je skladačka fotografií zobrazujúcich najmä, ale nielen vojnové udalosti. Fotografie dopĺňa niekoľko reportážnych textov autora.

Kniha vyšla aj v anglickom jazyku ako Ukrainian Kaleidoscope

Aupark Žilina: Peter Šloser: Zákony zločinu
2024-11-26
26.11.2024,17:30, Panta Rhei, Aupark Žilina

Beseda o knihe Zákony zločinu s autorom Petrom Šloserom v Žiline
Peter Šloser je bývalý policajný plukovník. V službách štátu začínal od piky, keď na ulici zasahoval proti kriminálnikom. V tom období bol v častom pracovnom kontakte s najvyššími policajnými funkcionármi (Tibor Gašpar, Peter Hraško, Róbert Krajmer, Bernard Slobodník…), proti ktorým sú dnes vznesené obvinenia pre rôznu trestnú činnosť. Najmä prežité zákernosti z posledných rokov policajnej kariéry ho inšpirovali k tomu, aby čitateľom vo svojich knihách poodhalil to, čo malo navždy zostať zahalené rúškom tajomstva. Siedma detektívka Petra Šlosera zaznamenáva rozprávanie osoby, ktorá sa takmer stala obeťou nájomného vraha.
Dôležitú úlohu opäť zohrajú vysokí policajní funkcionári s pokriveným charakterom, ktorí sú úzko napojení nielen na osoby organizovaného zločinu, ale aj na biele goliere.
Na čiu stranu sa priklonia policajné elity? Na stranu zákona alebo zločinu?

Artforum: Fero Guldan: Som to, čo robím
2024-11-26
26.11.2024 18:00, Artforum, Kozia 20, Bratislava

Uvedenie knihy Fera Guldana: Som to, čo robím
Príďte do kníhkupectva Artforum privítať najnovšiu knihu rozhovorov Karola Sudora, tento raz o Ferovi Guldanovi, výtvarníkovi, ktorého diela poznajú na Slovensku takmer všetci, len o tom často ani nevedia.
Fero Guldan bol významným činiteľom VPN počas novembrovej revolúcie v roku 1989, neskôr prvým porevolučným riaditeľom Slovenskej národnej galérie. Slovensko je posiate ním vytvorenými pomníkmi, pamätníkmi, mozaikami, sochami, reliéfmi, obrazmi aj inými jeho dielami, vystavuje v Európe aj zámorí, desaťročia pôsobil ako publicista a tŕň v päte mocných.
Karol Sudor okrem Fera oslovil 21 Ferových príbuzných a priateľov a vytvoril mozaiku vážnych aj vtipných pohľadov, ktorá odhaľuje aspoň niečo z osobnosti Fera Guldana, človeka, ktorý je tým, čo robí.

Pod lampou: Andrej Bán: Ukrajinské leporelo
2024-11-26
26.11.2024 o 18:00, Bratislava, klub pod lampou

Pozývame vás na stretnutie s autorom Andrejom Bánom ku knihe Ukrajinské leporelo
Nová fotografická kniha Andreja Bána o ľudských príbehoch, za ktoré sa oplatí bojovať
Fotograf a reportér Andrej Bán zaznamenal od februára 2022 množstvo momentov, ktoré sú, žiaľ, súčasťou prebiehajúceho konfliktu na Ukrajine. Teraz vychádza súborná publikácia s výberom fotografií a množstvom silných príbehov.
Ukrajinské leporelo je autentickým svedectvom o tom, čo sa v poslednom období deje na Ukrajine. Andrej Bán zachytil najmä — ale nielen — bojmi zasiahnuté oblasti tejto obrovskej krajiny. Ukrajina už roky musí hrdinsky čeliť agresii Putinovho Ruska, to však neznamená, že sa pestrý bežný život v krajine zastavil. Niektorí vzdorujú agresii aj tým, že naďalej žijú svoje každodenné životy: ženia sa a vydávajú, venujú sa deťom, zabávajú sa, opaľujú sa a kúpu v Čiernom mori.
Vojna sa dotýka všetkých aspektov ľudskej existencie a práve prostredníctvom objektívu Andreja Bána vidíme to, čo je podľa jeho slov „pod vojnovým zovretím živé: ľudské príbehy, za ktoré sa oplatí bojovať.“
Leporelo je skladačka fotografií zobrazujúcich najmä, ale nielen vojnové udalosti. Fotografie dopĺňa niekoľko reportážnych textov autora.

Kniha vyšla aj v anglickom jazyku ako Ukrainian Kaleidoscope

Rómerov dom: Literárny kvocient: Tereza Oľhová, Mária Modrowich
2024-11-25
25.11.2024,19:00, Rómerov dom, Bratislava

Literárny kvocient pozýva k diskusii o knihách Zbytočné pohyby a Deň noc voda
Diskusný formát LQ – Literárny kvocient sa už od roku 2016 snaží byť naplnením dlhodobého volania po kritickej reflexii súčasnej literárnej tvorby na Slovensku. V centre každého vydania programu stoja vždy dve výrazné pôvodné literárne diela. Kritériom výberu je aktuálnosť titulu či miera jeho rezonancie v domácom kultúrnom prostredí.
O knihách, ich podobnostiach aj rozdieloch, budú s moderátorom Petrom Darovcom diskutovať Gabriela Magová, Vladimír Barborík a Martin Makara.
ZBYTOČNÉ POHYBY
V príbehu nás autorka Tereza Oľhová vtiahne do vnútorného sveta herečky Lucie a jej každodenného zápolenia s rodičovskými povinnosťami, pracovnou neistotou a jedným až dvoma mužmi. S ironickým odstupom a s citom pre detail pozoruje jej život a vykresľuje súvislosti medzi tými najobyčajnejšími činmi a zložitými rozhodnutiami. Krízu vníma ako možnosť skúmať ľudské hranice. Nachádza v nej však i priestor pre nádej a hľadanie lepšej verzie seba samej. To všetko vo svete, ktorý býva často plný zbytočných pohybov. Kniha vyšla vo vydavateľstve BRAK.
DEŇ NOC VODA
Autorka Mária Modrowich v knihe ponúka príležitosť zamyslieť sa nad vzťahmi s najbližšími. Hlavná hrdinka Silvia prvýkrát necháva doma svoje dve deti a muža a cestuje do Kostariky pod zámienkou hľadania záhadnej tety, otcovej sestry, ktorá emigrovala za bývalého režimu. Silviin spiatočný let je pre pandemické nariadenia zrušený a ona s odstupom a s nejasným termínom návratu domov nenachádza, po čom pátra, ale, naopak, zisťuje, čo všetko je ešte stratené. Kniha vyšla vo vydavateľstve Vlna.

Panta Rhei: Boris Farkaš: Zakreslený
2024-11-25
25.11.2024,17:00, Panta Rhei, Poštová, Bratislava

Krst knihy Zakreslený s Borisom Farkašom
Pozývame vás na nevšedné stretnutie s Borisom Farkašom, ktorý tentokrát ukáže svoju vtipnú a kreatívnu stránku ako autor karikatúr!
Čo vás čaká v knihe Zakreslený?
Boris vás pobaví svojimi trefnými postrehmi a karikatúrami, ktoré zachytávajú každodenné radosti aj výzvy života na Slovensku – s humorom, ktorý je niekedy uštipačný, ale vždy k veci. Vizuálnu stránku knihy doladil obľúbený ilustrátor Fero Jablonovský, takže sa môžete tešiť na kombináciu skvelého textu a výstižnej grafiky. Ideálna kniha na chvíle, keď si chcete oddýchnuť a zasmiať sa!

Artforum Žilina: Andrej Bán: Ukrajinské leporelo
2024-11-25
25.11.2024 o 18:00, Žilina, Artforum

Pozývame vás na stretnutie s autorom Andrejom Bánom ku knihe Ukrajinské leporelo
Nová fotografická kniha Andreja Bána o ľudských príbehoch, za ktoré sa oplatí bojovať
Fotograf a reportér Andrej Bán zaznamenal od februára 2022 množstvo momentov, ktoré sú, žiaľ, súčasťou prebiehajúceho konfliktu na Ukrajine. Teraz vychádza súborná publikácia s výberom fotografií a množstvom silných príbehov.
Ukrajinské leporelo je autentickým svedectvom o tom, čo sa v poslednom období deje na Ukrajine. Andrej Bán zachytil najmä — ale nielen — bojmi zasiahnuté oblasti tejto obrovskej krajiny. Ukrajina už roky musí hrdinsky čeliť agresii Putinovho Ruska, to však neznamená, že sa pestrý bežný život v krajine zastavil. Niektorí vzdorujú agresii aj tým, že naďalej žijú svoje každodenné životy: ženia sa a vydávajú, venujú sa deťom, zabávajú sa, opaľujú sa a kúpu v Čiernom mori.
Vojna sa dotýka všetkých aspektov ľudskej existencie a práve prostredníctvom objektívu Andreja Bána vidíme to, čo je podľa jeho slov „pod vojnovým zovretím živé: ľudské príbehy, za ktoré sa oplatí bojovať.“
Leporelo je skladačka fotografií zobrazujúcich najmä, ale nielen vojnové udalosti. Fotografie dopĺňa niekoľko reportážnych textov autora.

Kniha vyšla aj v anglickom jazyku ako Ukrainian Kaleidoscope.

Absynt naživo: Marek Hudec v Nových Zámkoch
2024-11-24
24.11.2024,19:00, Hollywood – otvorený kultúrny priestor, Nové Zámky

Diskusia s publicistom, spisovateľom a aktivistom Marekom Hudecom o jeho novej reportážnej knihe Spúšť s podtitulom Príbehy o láske a nenávisti.
Marek v nej odkrýva tragické udalosti z októbra 2022 pred obľúbeným kvír podnikom Tepláreň. Rekonštruuje udalosti z osudného večera, skúma pohnútky vraha, no obzerá sa aj späť za zmarenými životmi Juraja a Matúša i za príbehom zranenej Radky. Okrem toho v knihe neopomína aj širší kontext života LGBTI+ ľudí na Slovensku – od príbehu prvého slovenského kvír aktivistu, cez temné obdobie averzných terapií za totality až po osudy tých, ktorí začali za svoje právo na lásku bojovať v porevolučných 90. rokoch.
Kniha odkrýva históriu slovenských Prideov i referendum za rodinu, ktoré znamenalo zlom vo vnímaní LGBTI+ ľudí na Slovensku. Na pozadí týchto príbehov vnímame aj to, ako sa menila a mení slovenská spoločnosť. A nie vždy je to k lepšiemu.
Reportážna kniha Spúšť vznikla na základe rozhovorov s viac, než päťdesiatimi ľuďmi – blízkymi obetí, svedkov a svedkýň z miesta činu, kvír ľudí zasiahnutých násilím v mesiacoch pred i po vražde, pamätníkmi a pamätníčkami na udalosti z blízkej či vzdialenejšej minulosti.
S Marekom sa bude rozprávať Ivana Královičová z Túlavej čitárne. Podujatie je súčasťou festivalu Absynt naživo, ktorý z verejných zdrojov podporil Fond na podporu umenia – hlavný partner.

Univerzitná knižnica: Andrej Kurkov: Sivé včely/ Ľvovské turné Jimiho Hendrixa
2024-11-23
23.11, 16:00, Prednášková sála Univerzitnej knižnice v Bratislave.

Vydavateľstvo SLOVART pozýva na diskusiu s ukrajinským autorom Andrejom Kurkovom.
Moderátorom podujatia bude slovenský básnik a prozaik Michal Tallo. Diskusia sa uskutoční v anglickom jazyku a bude tlmočená.
Andrej Kurkov patrí k najprekladanejším ukrajinským spisovateľom, jeho diela sa stali európskymi bestsellermi a boli preložené do 42 jazykov. V slovenskom jazyku mu minulý rok vyšiel román Sivé včely (Slovart, 2023). Okrem písania románov sa venuje aj scenáristike. Jeho kniha Ľvovské turné Jimiho Hendrixa sa v roku 2023 dostala do long listu Medzinárodnej Man Bookerovej ceny.
Ako medzinárodne oceňovaný autor je aj verejne činný, aktívne vystupuje na medzinárodných fórach venovaných kultúre a rusko-ukrajinskej vojne.

Senica: Andrej Bán: Ukrajinské leporelo
2024-11-23
23.11.2024 o 17.30, Senica, Malý knižný festival

Pozývame vás na stretnutie s autorom Andrejom Bánom ku knihe Ukrajinské leporelo
Nová fotografická kniha Andreja Bána o ľudských príbehoch, za ktoré sa oplatí bojovať
Fotograf a reportér Andrej Bán zaznamenal od februára 2022 množstvo momentov, ktoré sú, žiaľ, súčasťou prebiehajúceho konfliktu na Ukrajine. Teraz vychádza súborná publikácia s výberom fotografií a množstvom silných príbehov.
Ukrajinské leporelo je autentickým svedectvom o tom, čo sa v poslednom období deje na Ukrajine. Andrej Bán zachytil najmä — ale nielen — bojmi zasiahnuté oblasti tejto obrovskej krajiny. Ukrajina už roky musí hrdinsky čeliť agresii Putinovho Ruska, to však neznamená, že sa pestrý bežný život v krajine zastavil. Niektorí vzdorujú agresii aj tým, že naďalej žijú svoje každodenné životy: ženia sa a vydávajú, venujú sa deťom, zabávajú sa, opaľujú sa a kúpu v Čiernom mori.
Vojna sa dotýka všetkých aspektov ľudskej existencie a práve prostredníctvom objektívu Andreja Bána vidíme to, čo je podľa jeho slov „pod vojnovým zovretím živé: ľudské príbehy, za ktoré sa oplatí bojovať.“
Leporelo je skladačka fotografií zobrazujúcich najmä, ale nielen vojnové udalosti. Fotografie dopĺňa niekoľko reportážnych textov autora.

Kniha vyšla aj v anglickom jazyku ako Ukrainian Kaleidoscope.

Martinus Prešov: Petra Tóthová: Upečme si sviatky
2024-11-22
22.11.2024, 17:30, Martinus – Prešov OC Novum

Beseda s Petrou Tóthovou v Martinuse v Prešove
Nechajte sa uniesť vôňami a chuťami sviatočných dobrôt Petry Tóthovej. Porotkyňa šou Pečie celé Slovensko pre vás upiekla ďalšiu knihu plnú neodolateľných receptov. Cukrárska kniha vás bude sprevádzať celým sviatočným rokom – veľkonočným, adventným aj vianočným obdobím, ale aj vašimi osobnými rodinnými či spoločenskými oslavami.
Petra pripravuje svoje cukrovinky s láskou a aj pri tvorbe svojej novej knihy vychádza zo svojich najkrajších spomienok na detstvo. Inšpirovala sa tradíciami a múdrosťami starých mám, mnohé recepty zmodernizovala či zjednodušila, iným dodala pestrejšiu škálu chutí.

Martinus: Anton Heretik: Mágia ako zdroj zla
2024-11-21
21.11.2024, 18:00, Martinus, Obchodná 26, Bratislava

Beseda s Antonom Heretikom
Anton Heretik prichádza s pokračovaním série z marginálnej psychológie. V knihe Mágia ako zdroj zla sprevádza čitateľov dejinami mágie a opisuje jej formatívny vplyv na svetové náboženstvá a ideológie. Ako forenzný psychológ sa v knihe venuje magickému mysleniu a konaniu v norme a patológii. Tie sú zrejmé i v súčasnom rozšírení iracionality, hoaxov a konšpiračných teórií. Heretik prináša desať unikátnych kauzistík zo svojej znaleckej praxe, magické motivačné pozadie opisuje v prípadoch kanibalizmu, terorizmu, neopätovanej lásky, vrážd spáchaných cudzincami i trestných činov súvisiacich s náboženskými sektami. Ponúka však nádej vo forme vedy, vzdelávania sa a v umení.

Artforum: Jakub Drábik, Branislav Kovár: Pády impérií
2024-11-21
21.11.2024, 18:00, Artforum, Kozia 20, Bratislava

Pády impérií: Diskusia s s editormi knihy Pády impérií Branislavom Kovárom a Jakubom Drábikom
Diskusia o knihe, v ktorej sa tím historikov, archeológov a politológov ponára do komplexných súvislostí a skúma, prečo mocné impériá kolabujú, ponúkne pohľad nielen do minulosti, ale aj do budúcnosti. Prečo skolaboval Egypt, ako skončilo britské imérium? A ako sa to vyvinie s USA, Ruskom či Čínou?
Kniha v jednotlivých kapitolách ponúka dejiny konkrétnej ríše a analyzuje jedinečnú kombináciu faktorov, ktoré viedli k jej úpadku a pádu. Od starovekých ríš Mayov a Ríma až po novšie príklady španielskeho a sovietskeho impéria uvidíte, ako súhra geografie, životného prostredia, politiky, hospodárstva a kultúry formuje osud týchto kolosálnych celkov.
Moderuje Tomáš Mrva.

Martinus: Veronika Folentová: Ako byť so sebou spokojný
2024-11-20
20.11. 2024,18:00, Martinus, Obchodná ulica 26, Bratislava

Beseda s Veronikou Folentovou o jej knihe Ako byť so sebou spokojný
Veronika Folentová sa ako novinárka už roky venuje zdraviu a zdravotníctvu. Teraz prichádza so svojou treťou knihou – Ako byť so sebou spokojný, v ktorej nájdete rozhovory o sebahodnote, čo vlastne znamená, ako na nej pracovať a prečo mnohým z nás chýba. S odborníkmi a odborníčkami z oblasti psychológie, psychoterapie či psychiatrie sa rozpráva o ideáloch krásy, o vzhľade, ale aj o práci, o pracovnom tempe a o reálnom oddychu. V knihe spoločne načrtli tému samoty, jej nástrahy a výhody, a zároveň tému nárokov, ktoré na seba kladieme, a ako našu spokojnosť ovplyvňujú peniaze a sociálne siete.

Artforum: Soňa Gyarfašová. Nenechali sa zlomiť
2024-11-20
20.11.2024, 18.00, Artforum, Kozia ul., Bratislava

Beseda so Soňou Gyarfašovou spojená s autogramiádou
Kniha dokumentuje osudy 21 politických väzňov a ľudí prenasledovaných komunistickým režimom. Mnohé z ich osudov sú verejne známe, o mnohých sme žiaľ nikdy nepočuli. Začítajme sa do príbehu kňaza Antona Srholca, kniežaťa Juraja Radziwilla-Anoškina, bojovníka Branislava Tvarožka, príbehu strýka Milana Lasicu Ernesta Šmálika a mnohých iných, ktorých životné osudy a totalitné režimy uvrhli do väzení, či uránových baní. Besedu moderuje Dado Nagy

Absynt: Åsne Seierstad: Afganci
2024-11-20
20.11.2024, 18:00, Knižnica Kornela a Nade Földváriovcov v SNG, Bratislava

Absynt diskusia: Åsne Seierstad prichádza na Slovensko
Diskusiu bude moderovať Peter Bátor a bude prebiehať v angličtine s tlmočením do slovenčiny.
Nórska spisovateľka a novinárka je známa predovšetkým vďaka reportážam z vojnových zón (Kábul, Bagdad, Groznyj), za ktoré získala viacero významných novinárskych ocenení. Napísala šesť dokumentárno-reportážnych románov, ktoré sú výsledkom jej práce v Iraku, Afganistane, Srbsku, Čečensku i Nórsku. Svetovú slávu jej priniesla najmä kniha Kníhkupec z Kábulu, ktorá je jedným z najväčších bestsellerov v rámci nórskej literatúry a jednou z najpopulárnejších absyntoviek.
Åsne Seierstad necúva pred ťažkými témami. Dokázala to nielen knihou Jeden z nás, v ktorej sa pokúša uchopiť osobnosť masového vraha Andersa Breivika, ale aj knihami, v ktorých skúma minulosť i prítomnosť Afganistanu. Vo svojej najnovšej knihe Afganci sa vracia práve do Afganistanu, dvadsať rokov po napísaní bestselleru Kníhkupec z Kábulu.
Rozpráva nám príbehy tých, ktorí po odchode amerických vojsk utiekli pred nastupujúcim Talibanom, i tých, ktorí v Afganistane zostali. Kniha je portrétom troch ľudí, ktorí idú rôznymi cestami, ich rodín, priateľov a známych – a je aj príbehom krajiny v nekonečnej vojne.
Podujatie je súčasťou festivalu Absynt naživo, ktorý z verejných zdrojov podporil Fond na podporu umenia – hlavný partner.

Trnava City Arena: Peter Šloser: Zákony zločinu
2024-11-19
19.11.2024, 17:30, Panta Rhei, City Arena Trnava

Beseda o knihe Zákony zločinu od autora Petra Šlosera v Trnave
Peter Šloser je bývalý policajný plukovník. V službách štátu začínal od piky, keď na ulici zasahoval proti kriminálnikom. V tom období bol v častom pracovnom kontakte s najvyššími policajnými funkcionármi (Tibor Gašpar, Peter Hraško, Róbert Krajmer, Bernard Slobodník…), proti ktorým sú dnes vznesené obvinenia pre rôznu trestnú činnosť. Najmä prežité zákernosti z posledných rokov policajnej kariéry ho inšpirovali k tomu, aby čitateľom vo svojich knihách poodhalil to, čo malo navždy zostať zahalené rúškom tajomstva. Siedma detektívka Petra Šlosera zaznamenáva rozprávanie osoby, ktorá sa takmer stala obeťou nájomného vraha. Dôležitú úlohu opäť zohrajú vysokí policajní funkcionári s pokriveným charakterom, ktorí sú úzko napojení nielen na osoby organizovaného zločinu, ale aj na biele goliere.
Na čiu stranu sa priklonia policajné elity? Na stranu zákona alebo zločinu?

Zakázaná literatúra: Cenzúra počas socializmu
2024-11-18
18.11.2024, 18:00, Mestská knižnica v Bratislave

Zakázaná literatúra: Cenzúra počas socializmu
November ’89 je zásadným míľnikom v dejinách našej krajiny. Demokratická spoločnosť, ktorej vývoj je turbulentný a o ktorý sa treba ustavične starať, si potrebuje pripomínať tieto historické okamihy, ako aj javy a okolnosti, o ktoré bola v nedemokratickom období ukrátená.
Túto jeseň začíname novú diskusnú reláciu, ktorá sa zaoberá fenoménom Zakázanej literatúry v rôznych obdobiach. Pri príležitosti 35. výročia Nežnej revolúcie sa porozprávame o cenzúre literárneho sveta, samizdatoch a o kontrakultúre pred ’89 v Československu.
Hosťom podujatia bude literárny vedec Pavel Matejovič, moderuje Michal Hvorecký.

Martinus Cena fantázie 2024
2024-11-16
16.11.2024,10:00, Martinus, Obchodná 26, Bratislava

Pozývame vás na besedu s finalistami Martinus Ceny Fantázie 2024, na ktorom zároveň vyhlásime tohtoročných víťazov a pokrstíme čerstvo vydaný zborník poviedok Fantázia 2024.
Okrem vyhlásenia víťazov sme si pre vás pripravili aj zaujímavé besedy s ďalšími úspešnými autormi a autorkami. Tešiť sa môžete na besedu s Ninou Protušovou, ktorá vám porozpráva o svojej chystanej novinke, a jej rady mladým začínajúcim autorom. Privítame aj Zdenku Kollárovú s jej debutovým dystopickým románom Vaky, a Miňa Tichého s mysteriózno-historickým poviedkovým románom Mračná nad Žilinou. Legenda slovenskej sci-fi, Jozef Žarnay, vám predstaví nové vydanie knihy Tajomstvo Dračej steny. Súčasťou programu bude aj vyhlásenie výsledkov žánrových a pridružených cien.

Kompletný program:
10:00 – YOLi: Nina Protušová
11:00 – Publico: Ako si vydať knihu na vlastnú päsť?
11:45 – Pošta No. 1: Prezentácia nového slovenského komiksu
12:30 – Beseda so Zdenkou Kollárovou a Miňom Tichým
14:00 – Martinus Cena Fantázie 2024: Cena Poroty
14:30 – Vyhlásenie výsledkov žánrových a pridružených cien pri Martinus Cene Fantázie 2024
15:15 – Beseda s finalistami a vyhlásenie víťazov Martinus Cena Fantázie 2024
16:00 – Krst knihy Fantázia 2024
16:30 – Artis Omnis: Tajomstvo Dračej steny
17:45 – Kúsok nádeje (Bufet príbehov 2023)
